મલાડ પોલીસ-સ્ટેશનના સિનિયર પોલીસ-ઇન્સ્પેક્ટર સુધીર મહાડિકે ‘મિડ-ડે’ને જણાવ્યું હતું કે ‘૬૭ વર્ષના પ્રદીપ કંવરજાનીએ નોંધાવેલી ફરિયાદ અનુસાર સોમવારે રાતે ૮ વાગ્યે ૧૦ લાખ રૂપિયાની કૅશ લૂંટારાઓ લૂંટી ગયા છે. આ વિશે અમે આ રોડ પરના CCTV કૅમેરાનું ફુટેજ તપાસી રહ્યા છીએ. પ્રાથમિક તપાસ મુજબ આ લૂંટમાં બેથી ત્રણ આરોપીઓ સામેલ છે. લૂંટારાઓને વેપારી કૅશ લઈને જઈ રહ્યો છે એ વિશે અગાઉથી માહિતી મળી ગઈ હોય એવું જણાય છે.’